- Hindi News
- National
- नोटबंदी में बेहिसाब रकम जमा वालों पर कार्रवाई शुरू, 3 फर्मों पर आईटी की रेड
नोटबंदी में बेहिसाब रकम जमा वालों पर कार्रवाई शुरू, 3 फर्मों पर आईटी की रेड
नाम में कन्फ्युजन होने के कारण सदर के बजाए टीम पहुंची गुजराती बाजार
भास्कर संवाददाता | सागर
इनकम टैक्स (आईटी) विभाग ने मंगलवार को शहर में छापामार आटा, अंडे और दवा बेचने वाले व्यवसायियों के यहां छापामार कार्रवाई की। विभाग की तीन अलग-अलग टीमों ने दोपहर 3 बजे के बाद ये कार्रवाइयां शुरू की। जो देर रात तक जारी थी। आईटी विभाग विभाग जिन तीन फर्म पर पहुंची। उनके नाम राठी एंड कंपनी तिलकगंज वार्ड, डायमंड एग्ज सदर बाजार और महेश मेडिकल एंड जनरल स्टोर हैं। जानकारी के अनुसार आईटी विभाग ने ये कार्रवाई उन व्यवसायियों के खिलाफ की है। जिनके बैंक एकाउंट्स में नाेटबंदी के दौरान बेहिसाब बड़ी रकम जमा हुई हैं। इधर इनकम टैक्स की इन ताबड़-तोड़ कार्रवाइयों के चलते बाजार में सन्नाटे का माहौल रहा। कटरा बाजार की कुछ दवा व्यवसायी फर्म की समय से पहले अपनी शटरें गिर गई।
10-25 लाख जमा करने वालों पर नहीं कर रहे कार्रवाई
इनकम टैक्स की टीम ने तीनों फर्म के खरीद-बिक्री के दस्तावेजों का मिलान बैंक में पिछले महीनाें में जमा की गई रकम से की। छापे के दौरान टीम ने तीनों फर्म में बाहर के व्यक्तियों के आने-जाने पर रोक लगा दी। इस दौरान मीडिया ने आयकर अधिकारियों से कार्रवाई की जानकारी ली तो उन्होंने नियमों का हवाला देते हुए ज्यादा कुछ बताने से इनकार कर दिया। विभाग के ज्वाइंट कमिश्नर डीआर लठोरिया ने बताया कि हमारी कार्रवाई केवल उन फर्म पर की गई है। जिनके बैंक बैंलेंस और इनकम टैक्स रिटर्न में बड़ा अंतर दिखा है। ये पूरी कार्रवाई विभाग के एनालिसिस विंग द्वारा दिए गए इनपुट के आधार पर की गई है। जब लठोरिया से ये पूछा गया कि इन फर्मों के बैंक एकाउंट़्स में ऐसी कितनी रकम जमा हुई, जिसके चलते ये कार्रवाई की जा रही है तो उन्होंने जवाब दिया कि ये नहीं बताया जा सकता। लेकिन फिलहात इतना तय है कि 10-25 लाख रुपए जमा करने वालों पर हमारा विभाग अभी कोई कार्रवाई नहीं कर रहा है।
अंडे वाले बजाए टीवी वाले के यहां पहुंची टीम
इनकम टैक्स विभाग ने सदर बाजार स्थित थोक अंडा व्यवसायी फर्म डायमंड एग्ज पर छापामार कार्रवाई की है। लेकिन आईटी की टीम इसके पहले गुजराती बाजार स्थित न्यू स्टार टीवी नाम की फर्म पर पहुंच गई। लेकिन जब टीम ने देखा कि इस फर्म पर टीन के चंद संदूक और कुछेक टीवी सेट भर हैं तो टीम ने अपने साथ लाए कागजों की पड़ताल की। जानकारी मिली कि डायमंड एग्ज और स्टार टीवी के मालिक के नाम एक समान है। दोनों ही फर्म के पेनकार्ड पर अलीम खान दर्ज था। जिसके चलते टीम सदर पहुंचने के बजाए गुजराती बाजार पहुंच गई। हालांकि टीम ने तुरंत अपनी गलती सुधारी और डायमंड एग्ज पर कार्रवाई करने रवाना हो गई।
अंडे वाले बजाए टीवी वाले के यहां पहुंची टीम
इनकम टैक्स विभाग ने सदर बाजार स्थित थोक अंडा व्यवसायी फर्म डायमंड एग्ज पर छापामार कार्रवाई की है। लेकिन आईटी की टीम इसके पहले गुजराती बाजार स्थित न्यू स्टार टीवी नाम की फर्म पर पहुंच गई। लेकिन जब टीम ने देखा कि इस फर्म पर टीन के चंद संदूक और कुछेक टीवी सेट भर हैं तो टीम ने अपने साथ लाए कागजों की पड़ताल की। जानकारी मिली कि डायमंड एग्ज और स्टार टीवी के मालिक के नाम एक समान है। दोनों ही फर्म के पेनकार्ड पर अलीम खान दर्ज था। जिसके चलते टीम सदर पहुंचने के बजाए गुजराती बाजार पहुंच गई। हालांकि टीम ने तुरंत अपनी गलती सुधारी और डायमंड एग्ज पर कार्रवाई करने रवाना हो गई।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva